Χούλιο Μπολμποχάν

Ο Χούλιο Μπολμποχάν (ισπανικά: Julio Bolbochán‎, γενν. 20 Μαρτίου 1920, Μπουένος Άιρες - 28 Ιουνίου 1996, Καράκας) ήταν Αργεντινός σκακιστής. Του απονεμήθηκε ο τίτλος του Διεθνούς Μαιτρ το 1950, και έλαβε τιμητική τον ανώτατο σκακιστικό τίτλο του Γκρανμαίτρ το 1977.

 Σοβαρός, συγκεντρωμένος, σκυμμένος πάνω από μια σκακιέρα, άρχισε να μαθαίνει τους κανόνες του σκακιού και τον τρόπο κίνησης των σκακιστικών κομματιών, σε ηλικία πέντε ετών. Διδάχτηκε από τον μεγαλύτερο αδερφό του, Γιάκομπο, και άρχισε να συμμετέχει επίσημα σε σκακιστικές διοργανώσεις σε ηλικία 12 ετών, όταν κέρδισε ένα πρωτάθλημα παίδων. Έμαθε βαθύτερες έννοιες του παιχνιδιού στις πολυάριθμες συγκεντρώσεις που πραγματοποιούσε ο αδερφός του με τον μεγάλο Αργεντινό σκακιστή Ισαΐας Πλέτσι, με τον οποίο συναντιόταν σχεδόν κάθε απόγευμα στο σπίτι του. Αποτελέσματα Σκακιστικών Ολυμπιάδων Ο Χ. Μπολμποχάν εκπροσώπησε την Αργεντινή σε αρκετές σκακιστικές Ολυμπιάδες. Τα αποτελέσματά του φαίνονται αναλυτικά στον παρακάτω πίνακα: Ο Χ. Μπολμποχάν απέσπασε πλήθος βραβείων από τις συμμετοχές του στις παραπάνω σκακιστικές διοργανώσεις. Πιο συγκεκριμένα: 1950: Απέσπασε το χρυσό μετάλλιο για την ατομική απόδοσή του στη δεύτερη σκακιέρα (με 11.5 βαθμούς σε 14 αγώνες). 1950: Έλαβε το αργυρό μετάλλιο, αφού η χώρα του, η Αργεντινή, κατόρθωσε να αναδειχθεί δεύτερη στην Ολυμπιάδα, πίσω από την ισχυρή ομάδα της Γιουγκοσλαβίας. 1952: Έλαβε το αργυρό μετάλλιο, αφού η χώρα του, η Αργεντινή, κατόρθωσε να αναδειχθεί δεύτερη στην Ολυμπιάδα, πίσω από την ισχυρή ομάδα της Σοβιετικής Ένωσης. 1954: Έλαβε το αργυρό μετάλλιο, αφού η χώρα του, η Αργεντινή, κατόρθωσε να αναδειχθεί δεύτερη στην Ολυμπιάδα, πίσω από την ισχυρή ομάδα της Σοβιετικής Ένωσης. 1954: Απέσπασε το αργυρό μετάλλιο για την ατομική απόδοσή του στη δεύτερη σκακιέρα (με 11.5 βαθμούς σε 15 αγώνες). 1962: Έλαβε το χάλκινο μετάλλιο, αφού η χώρα του, η Αργεντινή, κατόρθωσε να αναδειχθεί δεύτερη στην Ολυμπιάδα, πίσω από τις ισχυρές ομάδες της Γιουγκοσλαβίας και της Σοβιετικής Ένωσης. Αποτελέσματα Σκακιστικών Πρωταθλημάτων Αργεντινής Ο Χ. Μπολμποχάν συμμετείχε επανειλημμένα στο Σκακιστικό Πρωτάθλημα Αργεντινής. Παρακάτω παρουσιάζονται κάποια από τα καλύτερα αποτελέσματά του: 1946: Αναδείχθηκε πρωταθλητής Αργεντινής (+11, =8, -1) - τη δεύτερη θέση κατέλαβε ο Χέρμαν Πίλνικ. 1948: Αναδείχθηκε πρωταθλητής Αργεντινής (+11, =6, -0) - τη δεύτερη θέση κατέλαβε ο Κάρλος Γκιμάρντ. 1960: Κατέλαβε τη δεύτερη θέση στο πρωτάθλημα Αργεντινής, πίσω από τον Μιγκέλ Νάιντορφ (+9, =9, -1). Αποτελέσματα Άλλων Σκακιστικών Τουρνουά 1951: Ισοβάθμισε στην 1η θέση, με τον Έριχ Ελισκάζες, σε ένα τουρνουά στο Μαρ ντελ Πλάτα. 1952: Ισοβάθμισε στην 1η θέση, με τον Χέκτορ Ροσέττο, σε ένα τουρνουά στο Μαρ ντελ Πλάτα. 1956: Ισοβάθμισε στην 1η θέση με τον Μιγκέλ Νάιντορφ, σε ένα τουρνουά στο Μαρ ντελ Πλάτα. 1967: Προκρίθηκε στο Διαζωνικό Τουρνουά στη Σους, αλλά δεν κατάφερε να παρευρεθεί, διότι η Σκακιστική Ομοσπονδία Αργεντινής δε διάθετε τους πόρους για να τον μεταφέρει. 1977: Εκπροσώπησε τη Βενεζουέλα στους Αγώνες Μακκάμπια. 1981: Εκπροσώπησε τη Βενεζουέλα στους Αγώνες Μακκάμπια. 1985: Εκπροσώπησε τη Βενεζουέλα στους Αγώνες Μακκάμπια. 1989: Εκπροσώπησε τη Βενεζουέλα στους Αγώνες Μακκάμπια. Από το 1976 και μέχρι τον θάνατό του, είκοσι χρόνια αργότερα, έζησε ως προπονητής σκακιού στη Βενεζουέλα. Πιο συγκεκριμένα, δίδαξε το άθλημα του σκακιού στον σκακιστικό σύλλογο του Πανεπιστημίου Σιμόν Μπολιβάρ.